Franjo Komarica
<s>Msgr. Franjo Komarica (Novakovići kod Banja Luke, 3. veljače 1946.), banjolučki je biskup u miru.</s>

<s>Životopis</s>

<s>Franjo Komarica rođen je u Novakovićima kod Banja Luke 1946. godine.</s><s>Nakon osnovne škole školovanje je nastavio u Zagrebu i Đakovu.</s><s>Studirao je u Innsbrucku, gdje je 1972. godine zaređen za svećenika.</s><s>Doktorirao je liturgiku 1978. godine.</s><s>Profesor na Vrhbosanskoj Katoličkoj Teologiji u Sarajevu i zborovođa sarajevske katedrale bio je od 1978. do 1986. godine.</s><s>Započeo je materijalnu i duhovnu obnovu biskupije, pripremu Biskupijske sinode (1990.).</s><s>Osnovao je biskupijski Caritas (1986.), župna pastoralna vijeća (1989.), Institut za teološku znanost u Banja Luci (1990.).</s>

<s>Papa Ivan Pavao II. imenovao ga je 28. listopada 1985. godine pomoćnim biskupom banjolučkim, kao najmlađeg biskupa u Jugoslaviji.</s><s>Za banjolučkog biskupa imenovan je 15. svibnja 1989. godine.</s>

<s>Godine 2004. bio je nominiran za Nobelovu nagradu za mir.</s><s>1997. godine objavio je knjigu U obrani obespravljenih: izbor iz dokumenata banjalučkog biskupa i biskupskog ordinarijata Banja Luka tijekom ratnih godina 1991. do 1995., prevedenu na više europskih jezika.</s><s>Poznati je borac za ljudska prava i oštar kritičar međunarodne zajednice.</s>

<s>Neumorno se zalaže za opstanak Hrvata u Republici Srpskoj i pravednom rješenju budućnosti naroda Bosne i Hercegovine.</s>

<s>Djela</s>

<s>Upoznajmo što činimo: homilije o misi, relo života: propovijednički priručnici, 3, Sarajevo-Banja Luka, 1983. (suautor Alfred Pichler) 
 Da budemo sretni: katehetske propovijedi o zapovijedima božjim, Biblioteka Crkva na kamenu, Biskupski ordinarijat, Mostar-Banja Luka, 1984. (suautor Alfred Pichler)  
 U obrani obespravljenih: izbor iz dokumenata banjalučkog biskupa i biskupskog ordinarijata Banja Luka tijekom ratnih godina 1991. do 1995., Biskupski ordinarijat-ZORO, Banja Luka-Zagreb-Sarajevo, 1996. (2. dop. izd.</s><s>Nakladni zavod Matice hrvatske, Zagreb, 2003.; engl. izd.</s><s>In defence of the rightless: a collection of documents of the bishop of Banja Luka and the Bishop's Ordinary written during the war years of 1991 to 1995, Biskupski ordinarijat [etc.], Banja Luka [etc.], 1997.; njem. izd.</s><s>In Verteidigung der Entrechteten: eine Auswahl der Dokumente des Bischofs und des bischöflichen Ordinariats von Banja Luka aus den Kriegsjahren 1991-1995, Institut für Südosteuropa, Frankfurt, 1997.; tal. izd.</s><s>In difesa dei diritti dell’uomo: documenti del Vescovo di Banja Luka durante gli anni della guerra ’91-’95., Eriador, Trento., 1998.;)
 Proces pomirenja i budućnost BiH,	VKBI, Sarajevo, 2000.</s><s>Ljubav.</s><s>Sila.</s><s>Domišljatost.</s><s>Skidanje maski, Večernji list, Zagreb, 2015. (suautor Winfried Gburek)</s>

<s>Odlikovanja i nagrade 
 Za svoje zasluge 1997. godine dobio je uglednu nagradu "Heinrich-Pesch-Preis", 2002. odlikovanje "Coudenhove-Kalergi-Stiftung", te 2005. godine nagradu "Franz-Werfel-Menschenrechtspreis".</s><s>Velered kralja Dmitra Zvonimira s lentom i Danicom, 20. lipnja 2008.</s><s>Orden časti Republike Srpske, 12. siječnja 2012.</s>

<s>Povezani članci 
 Banjolučka biskupija</s>

<s>Izvori</s>

<s>Internet, web stranica časopisa "Spiegel" 
 Banjalučka biskupija</s>

<s>Vanjske poveznice 
 Knjiga: U obrani obespravljenih, Franjo Komarica</s>

<s>Biografije, Banja Luka
Ordinariji Banjalučke biskupije
Hrvatski biskupi</s>

